Държавен вестник, бр. 10, 2011 г., стр. 25

БРОЙ  10	
Д Ъ Р Ж А В Е Н  В Е С Т Н И К 	
СТР.  25  
жи и през 2011 година. Започна подготвителна 
работа по проекта на ЕК „Детайлни цени на 
продукти за целите на мониторинга на пазара 
по продукти и по сектори“. Проектът е една 
от дейностите по внедряването на Стратегията 
за многоцелева статистика на потребителските 
цени и е приоритетна област, в която ще се 
работи в периода 2011 – 2013 година.
НСИ продължи участието си в Програма­
та за европейски сравнения (ПЕС), която е 
част от Текущата програма по статистика на 
Европейската комисия, съгласно Регламент 
(ЕО) № 1445/2007 на Европейския парламент 
и на Съвета от 11 декември 2007 година за 
установяване на общи правила за предоставяне 
на основна информация относно паритетите 
на покупателна способност (ППС), както и 
за тяхното изчисление и разпространение. 
Националният статистически институт постига 
целите на ПЕС, заложени в международния 
работен план за изчисляване на ППС, ежегод­
но утвърждаван от работната група по ППС, 
в която членуват всички европейски страни 
партньори.
Статистика на външната търговия
Усъвършенстването на дейностите, свър­
зани с изпълнението на текущите задачи по 
ежемесечното производство и разпространение 
на информация за движението на външнотър­
говските стокови потоци, продължи да бъде 
основна цел на отдел „Статистика на външната 
търговия“ и през 2010 година. Приоритетните 
направления, свързани с изпълнението на 
тази цел, бяха: адаптиране на националната 
система за производство и разпространение 
на статистически данни за външната търго­
вия в съответствие с изискванията на новите 
основни регламенти на ЕС и съпътстващите 
ги регламенти, определящи процедурите по 
тяхното прилагане, които влязоха в сила от 
началото на 2010 година; подобряване на ка­
чеството на данните; по-пълното използване на 
административни източници на информация. 
Намаляването на натовареността на рес­
пондентите, свързана с подаването на пър­
вични данни по отношение на търговията със 
страните – членки на ЕС, продължи да бъде 
приоритет в работата през годината. От на­
чалото на 2010 г. се въведе праг за опростено 
деклариране на сделки с ниски стойности по 
системата Интрастат. Набелязани бяха мерки, 
които предвиждат намаляване на броя на пока­
зателите, които трябва да бъдат декларирани от 
Интрастат операторите през 2011 година – ще 
отпадне задължението за попълване на полето 
„статистическа процедура“ в Интрастат де­
кларацията. Съвместно с експертите от НАП 
бяха обсъдени възможностите за по-пълното 
използване на данните по ДДС, декларирани 
от другите страни – членки на ЕС, за контрол 
на качеството на Интрастат данните. Бяха из­
вършени допълнителни проучвания, свързани 
с по-ефективното използване на данните и от 
други административни източници, като корабен 
регистър и регистър на въздухоплавателните 
средства. 
Продължи работата на отдела, свързана 
с повишаване на качеството на първичните 
данни, декларирани от търговците. Осигуря­
ването на добро качество на статистическите 
данни за външната търговия в голяма степен 
зависи от близкото сътрудничество между от­
говорните за тази информация държави. Във 
връзка с това през 2010 г. бяха актуализирани 
споразуменията с НАП и АМ с цел постигане 
на по-голяма съгласуваност на дейностите и 
сроковете по производство на статистическите 
данни за външната търговия, повишаване на 
качеството на събираната информация, оси­
гуряване на по-пълното използване на данни 
от административни източници и активно 
сътрудничество при удовлетворяване на но­
вовъзникнали информационни потребности, 
свързани с промените в европейското законо­
дателство. Проведените срещи с отговорните 
служители от НАП и АМ за предприемане 
на конкретни действия за решаването на въз­
никнали проблеми се основаваха на доброто 
сътрудничество между администрациите, което 
допринесе за по-бързо и качествено решаване 
на текущите проблеми. Положена беше добра 
основа за ефективни неформални контакти на 
експертно ниво, което в значителна степен 
ускори и подобри ефективността на процеса 
на производство на външнотърговските данни. 
През 2010 г. стартира и работата по под­
готовката за внедряване на нови подходи за 
отчитане на търговията с трети страни, свър­
зана с по-добро използване на информацията 
от митническите декларации и изграждане 
на система за обмен на данни по системата 
Екстрастат в условията на централизирано 
митническо освобождаване и опростено мит­
ническо деклариране.
С цел повишаване на качеството на инфор­
мацията за търговията на стоки в рамките на 
ЕС и намаляване на асиметрията в Интрастат 
данните беше направена съпоставка на инфор­
мацията на България и на насрещните потоци, 
декларирани от другите европейски страни. 
Направеният анализ на данните спомогна за 
откриване на най-големите асиметрии, как­
то и за дефиниране на причините, които ги 
пораждат. Набелязани бяха конкретни мерки 
за текущо установяване на по-значителните 
различия в данните и начините за своевремен­
ното елиминиране в бъдеще на причините за 
асиметриите по системата Интрастат.
През 2010 г. отдел „Статистика на външната 
търговия“ задълбочи работата по осъществя­
ване на директни контакти с Интрастат опе­
раторите за установяване на затрудненията,